Document ID: 31988R4063

Komisijas Regula (EOTK, EEK, Euratom) Nr. 4063/88
(1988. gada 21. decembris),
ar ko paredz noteikumus Eiropas Profesionālās izglītības attīstības centra Personāla nodarbināšanas kārtības 46.a panta piemērošanai
EIROPAS KOPIENU KOMISIJA,
ņemot vērā Padomes Regulu (EOTK, EEK, Euratom) Nr. 1859/76 (1976. gada 29. jūnijs), ar ko nosaka Eiropas Profesionālās izglītības attīstības centra Personāla nodarbināšanas kārtību [1], kurā jaunākie grozījumi ir izdarīti ar Padomes Regulu (Euratom, EOTK, EEK) Nr. 679/87 [2], un jo īpaši tās 46.a pantu,
ņemot vērā ekspertu komisijas atzinumu, kas ir sniegts minētā 46.a panta 2. punktā,
tā kā Eiropas Profesionālās izglītības attīstības centra Personāla nodarbināšanas kārtības 46.a pants paredz nosacījumus bezdarba pabalsta piešķiršanai bijušajiem darbiniekiem, kuri palikuši bez darba pēc dienesta beigām centrā;
tā kā Komisijai ir jānosaka šādi noteikumi, ko tā uzskata par vajadzīgu, lai piemērotu minētā 46.a panta 2. punktu;
tā kā Komisijas Regula (EOTK, EEK, Euratom) Nr. 91/88 [3] nosaka noteikumus Pārējo Eiropas Kopienu Personāla nodarbināšanas kārtības 28.a panta īstenošanai, kas ir analogs Eiropas Profesionālās izglītības attīstības centra Personāla nodarbināšanas kārtības 46.a pantam,
IR PIEŅĒMUSI ŠO REGULU.
1. pants
Regulas (EOTK, EEK, Euratom) 91/88 noteikumus, izņemot 5. pantu, analogi piemēro Eiropas Profesionālās izglītības attīstības centra darbiniekiem.
2. pants
Šī regula stājas spēkā divdesmitā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 21. decembrī

Labels: 0
15